Κοίτα τ' αστέρια.
Όποτε αισθάνεσαι μοναξιά,
οι μεγάλοι βασιλιάδες που πέρασαν
θα είναι πάντα εκεί πάνω και θα σε καθοδηγούν.
Όπως κι εγώ.
ΣΤΗ ΜΝΗΜΗ ΤΟΥ JAMES EARL JONES
Φίλοι μου, ήρθε η ώρα να μεγαλώσει η οικογένειά μου.
Το σπίτι που μοιραζόμαστε είναι η εκπλήρωση του οράματος του πατέρα μου.
Είναι υπέροχο που η Νάλα κι εγώ συνεχίζουμε το όνειρό του
και μεγαλώνουμε τον Κύκλο της Ζωής!
Νάλα, αγάπη μου, έρχομαι.
Σίμπα…
Είμαι εδώ.
Έφτασε η ομάδα ασφαλείας!
Μια υπενθύμιση: δεν είμαστε τροφή.
Όχι, είμαστε απλώς δύο τύποι
που πάνε στη δουλειά μέσα από πεινασμένα λιοντάρια.
Πράγμα φυσιολογικό. Δεν φοβάμαι.
Η ομάδα ασφάλειας αναλαμβάνει υπηρεσία, Εξοχότατε, Υψηλοτάτη…
Ηγέτη των τετράποδων πλασμάτων.
Και της τρίποδης ζέβρας.
Σωστά, ο Ρον. Αυτό ήταν τραγικό.
-Ήταν τρωμε-Ρον. -Ναι.
Ο Ρον έχει ένα πόδι παραπάνω από μένα.
Αυτά είναι χέρια ή πόδια;
-Νομίζω πως είναι πόδια. -Παιδιά.
-Εγώ πόδια τα βλέπω όλα. -Παιδιά, είναι σοβαρό.
Να μείνετε με την Κιάρα μέχρι να γυρίσω.
Κάλεσες την ομάδα ασφαλείας σου για να κάνει μπέιμπι σίτινγκ;
Πούμπα, να το συζητήσουμε αυτό γιατί δεν μου αρέσει…
Παιδιά, της υποσχέθηκα ότι όλα θα πάνε καλά.
Κάθε γονιός, τον χαβά του.
Θα μεγαλώσει κάποτε.
Της είπες πως μπορεί να γίνει ό,τι θέλει;
Πως η ζωή είναι δίκαιη;
Θέλω εσείς να φέρεστε σαν ενήλικες.
Μην τρομάζετε την Κιάρα. Και κυρίως, όχι ιστορίες.
-Όχι ιστορίες; -Μισό λεπτό.
Σας ξέρω. Μαζί σας μεγάλωσα. Υποσχεθείτε το.
Εντάξει, ξέρεις κάτι; Καλά. Όχι ιστορίες.
Άποψή σου, Πούμπα.
Όχι. Θα πούμε μια ιστορία πάντως.
Του λέμε ότι δεν θα πούμε ιστορία
-και θα πούμε ιστορία. -Είστε σοβαροί;
Σας ακούω καθαρά.
Μπαμπά.
Γεια σου, μικρή.
Μπαμπά, έρχεται καταιγίδα και φοβάμαι.
Θέλω να έρθω μαζί σας.
Μη φοβάσαι, αγάπη μου.
Ο Τιμόν και ο Πούμπα θα σε προσέχουν.
Να 'σαι γενναία, Κιάρα.
Να 'σαι γενναία.
Εντάξει! Ετοιμάσαμε μια ιστορία.
Ο Σκαρ μάς κοίταξε.
Ήξερε ότι είχε φτάσει το τέλος.
Μπορούσα να μυρίσω τον φόβο.
Δηλαδή, εγώ φοβόμουν, αλλά ναι.
Εσείς νικήσατε τον Σκαρ;
Και μετά τον φάγατε;
Ήταν από τα καλύτερα γεύματα της ζωής μου.
Ο μπαμπάς είπε ότι νίκησε τον Σκαρ.
Όλοι ξέρουμε ότι ο μπαμπάς σου είναι παθολογικός ψεύτης.
Λέει συνέχεια ψέματα. Κατάλαβες;
Φοβάμαι. Θέλω τη μαμά και τον μπαμπά.
Άκου, άκου.
Μη φοβάσαι, Κιάρα.
Να σου πούμε ένα τραγούδι; Και, ένα…
Πούμπα, όχι, είναι πολύ νωρίς για το τραγούδι.
Βοήθησε τον Σίμπα. Νόμιζε ότι δολοφόνησε τον πατέρα του.
Τραγουδούσε και χόρευε σε δευτερόλεπτα.
Δεν μπορώ να τραγουδήσω έτσι. Πρέπει να έχω διάθεση.
Έξι χρόνια το τραγουδούσε.
Και ποιος δεν το τραγουδούσε!
-Κοίτα! -Όχι!
Είναι ο Ρον, η τρίποδη ζέβρα.
-Τρέξτε να σωθείτε! -Άκουσε τι είπαμε.
Συγγνώμη, Ρον. Πλάκα κάναμε! Μια πλάκα κάναμε!
Ο Ραφίκι είναι.
Ραφίκι! Ραφίκι!
Μικρή, δεν υπάρχει λόγος να κλαις.
Οι γονείς μου…
έφυγαν.
Κοίτα έξω, μντόγκο.
Βλέπεις τα δέντρα μπάομπαμπ που τα φυσά ο άνεμος;
Οι ρίζες των δέντρων είναι πολύ δυνατές, όπως η οικογένειά σου.
Και, όπως έκαναν και για σένα,
οι γονείς σου έχουν πάει στον τελετουργικό τόπο γεννήσεων.
Όταν επιστρέψουν, ο Κύκλος της Ζωής θα σου φέρει μια ευλογία, Κιάρα,
που δεν θα ξεχάσεις ποτέ.
Είναι φοβερός.
Ξέρει να δημιουργεί εικόνες.
Αλλά είναι λογικό να ζει μόνος του.
Θέλω να περάσει η καταιγίδα και μετά υπόσχομαι να φανώ γενναία.
Θα σου πω ένα μυστικό.
Όταν ο πατέρας σου ο Σίμπα ήταν στην ηλικία σου,
φοβόταν τον κεραυνό και κρυβόταν πίσω από τον βασιλιά.
Πότε σταμάτησε να κρύβεται;
Μια μέρα, σε μια μεγάλη καταιγίδα,
ο παππούς σου Μουφάσα πήγε τον πατέρα σου στην κορυφή του Περήφανου Βράχου,
του είπε να σταθεί μαζί του
και να ουρλιάζει στον άνεμο.
Και ο Σίμπα βγήκε αργά με τον βασιλιά.
Και μαζί, βρυχήθηκαν μέσα στη νύχτα.
Δεν είμαι γενναία σαν τον μπαμπά.
Δεν θα γίνω ποτέ σαν τον Μουφάσα.
Σοβαρά;
Μάλλον ήρθε η ώρα να σου πω μια ιστορία.
Για ένα λιονταράκι, όχι μεγαλύτερο από σένα.
Για ένα λιοντάρι γεννημένο χωρίς σταγόνα αίματος ευγενών.
Ένα λιοντάρι που θα άλλαζε τη ζωή μας για πάντα.
Ιστορία! Χαίρομαι που έφερα μερικούς γρύλους.
Χαλάρωσε. Είμαστε σε σπηλιά.
Αυτή η ιστορία αρχίζει πολύ πιο πέρα
από τα βουνά και τις σκιές.
Από την άλλη πλευρά του φωτός.
Σε εκείνον τον τόπο, τα πάντα πέθαιναν από δίψα
καθώς 20 πανσέληνοι είχαν περάσει χωρίς μια σταγόνα νερό.
Μα όταν άνοιξαν επιτέλους οι ουρανοί,
το πεπρωμένο θα βασίλευε.
ΜΟΥΦΑΣΑ: Ο ΒΑΣΙΛΙΑΣ ΤΩΝ ΛΙΟΝΤΑΡΙΩΝ
Μουφάσα.
Μουφάσα! Έλα να δεις.
Μαμά, τι είναι αυτό το φως εκεί έξω;
Αυτό είναι πολύ ξεχωριστό.
Πέρα από τον ορίζοντα,
πέρα απ' το τελευταίο σύννεφο στον ουρανό,
είναι ο τόπος που λέμε Μιλέλε.
Μιλέλε;
Σημαίνει "για πάντα".
Φαντάσου ένα βασίλειο γεμάτο ζωή,
νερό και τροφή,
χορτάρι και ουρανό ως εκεί που βλέπει το μάτι.
Θα πάμε ποτέ εκεί;
Ω, ναι, Μουφάσα.
Προς τα κει πηγαίνουμε.
Μα μπορούμε να βρεθούμε εκεί και τώρα.
Μπορούμε να κλείσουμε τα μάτια.
Ν' αφήσουμε τα όνειρα να μας πάρουν.
Πέρα απ' τον ορίζοντα
Πέρα απ' το τελευταίο σύννεφο στον ουρανό
Υπάρχει ένας τόπος που έχω δει
Φαντάσου ένα βασίλειο
Νερό στην πηγή, το γρασίδι είναι ψηλό
Δεν είναι όνειρο
Κάποια μέρα θα πάμε εκεί
Το λέμε Μιλέλε
Είναι πάντα εκεί
Μιλέλε
Μέσα μου, μέσα σου ζει
Θα δεις
-Ζωή, μεγάλη και μικρή -Ο Κύκλος της Ζωής δεν είναι μικρός
-Ξέρουμε ότι για όλους υπάρχει αρκετός -Για όλους υπάρχει αρκετός
Υπάρχει πάντα πολύ
-Το νιώθεις; -Το νιώθεις;
-Είμαστε συντροφιά -Το φευγιό τελειώνει εδώ
-Τους προγόνους έχουμε στην καρδιά -Σαν κύμα στην αμμουδιά
-Δεν είναι όνειρο, το βλέπεις; -Σε μια απέραντη ακτή
-Κι όσο μεγαλώνεις, βρίσκεις τον δρόμο; -Το βλέπεις;
Το λέμε
Μιλέλε
Είναι πάντα εκεί
Μιλέλε
Το λέμε
Μιλέλε
Είναι πάντα εκεί
Μιλέλε
Μέσα μου, μέσα σου ζει
Είμαστε ελεύθεροι
Μιλέλε
Τι είναι αυτό;
Βροχή. Βροχή!
Επιτέλους ήρθε η βροχή!
Μπαμπά, σε τρέχω ως το φως!
Είσαι πολύ γρήγορος.
Ποτέ δεν σε νίκησα.
Κανείς δεν σε νίκησε ποτέ.
Το ξέρω!
Μουφάσα! Το πιο γρήγορο λιονταράκι.
Ευχαριστώ.
Μουφάσα…
αρκετά.
Μουφάσα, έλα πίσω τώρα.
Μουφάσα, μείνε εκεί! Έρχομαι, γιε μου.
-Πατέρα! -Mουφάσα!
Mουφάσα;
Θα σε πιάσω στη στροφή.
Ακολούθα τη φωνή μου.
Ακολούθα τη φωνή μου!
Μαμά!
Μουφάσα, ο γκρεμός είναι πολύ ψηλός, αλλά περνάς στο φράγμα.
Έλα, Μουφάσα, μπορείς να το κάνεις.
Ακολούθα τη φωνή της μητέρας σου.
Άκου τον πατέρα σου, Μουφάσα!
Άκουσέ μας!
Αφία, εκεί είναι.
-Μαμά! -Εκεί είναι!
-Μητέρα! -Mουφάσα!
Έλα προς εμένα ένα βήμα τη φορά.
-Δεν μπορώ. -Μπορείς. Εδώ είμαι εγώ.
Μουφάσα!
Μαμά;
Μπαμπά;
Με ακούτε;
Είναι κανείς εκεί;
Μαμά;
Σε παρακαλώ.
Φοβάμαι.
Η πλημμύρα ενώθηκε με ένα μακρινό ποτάμι
και μετέφερε τον Μουφάσα μακριά από τους γονείς του.
Πέρα από όλα όσα ήξερε.
Γεια σου.
Είμαι ο Τάκα, γιος του Ομπάσι. Πώς σε λένε;
Μουφάσα.
Απαγορεύεται να μιλάω σε Ξένους,
αλλά έχω ένα μυστικό
και θέλω να σου το πω.
-Τι μυστικό; -Θα με μαλώσουν.
Σε παρακαλώ, πες μου.
Δεν είμαι σίγουρος.
Πες μου!
Εντάξει. Σε λίγο θα σε φάνε.
Μισώ τα μυστικά!
-Κολύμπα! -Μα δεν μπορώ!
-Πρέπει να κολυμπήσεις. -Δεν ξέρω!
Ψηλά το κεφάλι, και περπάτα γρήγορα κάτω απ' το νερό.
Δεν μπορώ!
Έλα, Μουφάσα. Πιο γρήγορα!
Βοήθησέ με, Τάκα! Βοήθησέ με!
Σου είπα να με περιμένεις.
Δεν φταίω εγώ, μαμά.
Κατέβηκα για να πιω νερό και τον είδα να περνάει.
Να σου γνωρίσω τον Μουφάσα.
Ευτυχώς που οι κροκόδειλοι ήταν μικροί και φοβόντουσαν. Πάμε!
Δεν μπορούμε να τον αφήσουμε.
Οι κανόνες είναι κανόνες, Τάκα.
Ο Ομπάσι δεν θα δεχτεί ποτέ έναν αλήτη.
Δεν είμαι αλήτης. Απλώς… χάθηκα.
Βλέπεις;
Απλώς χάθηκε.
Έγινε πλημμύρα.
Οι γονείς μου προσπάθησαν να με σώσουν.
Ξέρεις πού είναι το σπίτι μου;
Το σπίτι σου;
Όταν χάνεσαι, μαθαίνεις τον δρόμο.
Να με λες Έσε.
Κουράστηκα, Έσε.
Έλα, είναι από εδώ.
Έλα, Μουφάσα.
Αυτό είναι το Μιλέλε;
Όχι, αγάπη μου.
Προσπαθούσα να κοιμηθώ, Έσε.
Ο πολύ σημαντικός ύπνος των βασιλιάδων
διακόπηκε από την αηδιαστική,
φρικτή, εμετική βρόμα ενός αλήτη.
Όταν συναντάμε έναν Ξένο,
πείτε μου, τι κάνουμε;
Ομπάσι, ξέρω.
Τον τρώμε.
Εγώ τον βρήκα, μπαμπά. Και του έσωσα τη ζωή.
Τάκα, δεν σχετιζόμαστε με Ξένους.
Ο μόνος αληθινός δεσμός είναι το αίμα.
Έχω ακούσει ιστορίες για λιοντάρια διπλάσια σε μέγεθος.
Αυτοί οι Ξένοι
κατασπαράζουν τα πάντα στο πέρασμά τους.
Σου φαίνεται ότι θα σε κατασπαράξει;
Η μυρωδιά είναι αηδιαστική.
Δεν ξέρω καν αν μπορώ να φάω αυτό το κιμπέτι!
Δεν είμαι κιμπέτι. Είμαι Μουφάσα.
-Ξέρεις τι σημαίνει "Μουφάσα"; -Όχι.
Σημαίνει "βασιλιάς".
Βασιλιάς είμαι εγώ.
Ξεκίνα να τρέχεις, μικρέ Μουφάσα,
για να σωθείς.
Αν τρέξω, δεν θα με πιάσεις ποτέ.
Είμαι το γρηγορότερο λιονταράκι.
Ο πατέρας μου το είπε.
Τάκα, έχεις μια πρόκληση.
Θα τρέξουν ως το ξερό δέντρο και θα γυρίσουν.
Κι όταν ο πρίγκιπας τον νικήσει,
θα τον αποτελειώσω με μια μπουκιά.
Κι αν κερδίσει ο Μουφάσα;
Αν κερδίσει, θα ζήσει, Ομπάσι.
Θα μείνει μαζί μου.
Έχεις τον λόγο μου.
Ας αρχίσει ο αγώνας!
Αδέξιε αλητάκο.
Τρέχα, Μουφάσα!
Δεν χρειαζόταν να το κάνεις.
Ο Τάκα είναι ο μελλοντικός βασιλιάς.
Πρέπει να νικήσει στην πρώτη πρόκληση.
Όχι, Ομπάσι. Για να γίνει αληθινός βασιλιάς, πρέπει να την κερδίσει.
Μην του το στερήσεις αυτό.
Βιάσου.
Έχω άλλο ένα μυστικό, Μουφάσα.
Πάντα ήθελα έναν αδερφό.
Άτιμε!
Ομπάσι!
Θα τον κρατήσεις με τις θηλυκές.
Τάκα, πώς μπόρεσες να χάσεις από έναν αλήτη;
Μπράβο, Τάκα.
Μπράβο.
Είπες ότι είσαι γρήγορος.
Σε άφησα να νικήσεις.
Ταξίδευα πολλές ώρες στο νερό…
Τέλος πάντων, έλα, Μουφάσα. Να κάνουμε σκανταλιές.
Όταν γίνω βασιλιάς
Άλλο ζώο δεν θα μου τη βγαίνει
Δεν θα μου τη βγαίνει
-Και αδερφέ μου -Αδερφέ μου
Όταν γίνω βασιλιάς, θα με προστατεύεις
-Χα! Ναι, σωστά -Σωστά
-Όταν γίνω βασιλιάς -Όταν γίνεις βασιλιάς
Κανένα ζώο δεν θα χτυπάει την αγέλη
Χτυπάει την αγέλη
-Και αδερφέ μου -Αδερφέ μου
Τα θηράματα μπορούν να τρέξουν Αλλά δεν μπορούν να κρυφτούν
Να προσέχουν πού θα κρυφτούν
Πάμε, πάμε
Πάμε
Η μαμά σας δεν είπε αυστηρά Να μην είστε έξω τόσο αργά;
Εντάξει, δεν είπε τίποτα
Κρυφτείτε, εμπρός
Ο μπαμπάς σας δεν είπε αυστηρά Να μην πάτε τόσο μακριά;
Εντάξει, πάμε γρήγορα
Ερχόμαστε, κρυβόσαστε Πάμε
Η μαμά σας δεν είπε αυστηρά Να μην είστε έξω τόσο αργά;
Είστε πολύ έξυπνοι
Ναι, είστε Ναι, είστε, πάμε
Ο μπαμπάς σας δεν είπε αυστηρά Να μην πάτε τόσο μακριά;
Κάντε ευχή στ' άστρα τα λαμπερά Κι εγώ θα πω
Πάντα ήθελα έναν αδερφό Πάντα ήθελα έναν αδερφό
Πάντα ήθελα έναν αδερφό σαν εσένα
Πάντα ήθελα έναν αδερφό
Πάντα ήθελα έναν αδερφό σαν εσένα
Βλέπεις το δέντρο αυτό;
Τα πουλιά βλέπουν τον κόσμο Να απλώνεται
-Ω, αδερφέ μου -Αδερφέ μου
Όταν γίνω βασιλιάς Θα κάνουν ό,τι τους λέω
Μπορεί να τους υποτιμάς
-Μα είναι ελεύθεροι -Δεν με πιάνεις
Κι όπου πάνε κανείς δεν τους ελέγχει
Εμένα κανείς δεν με υποτιμά
Υποτιμούν και τους δυο μας, αδερφέ
Κάποια πράγματα δεν μπορείς να κρατήσεις
-Εντάξει, πάλιωσε αυτό, πάμε -Πάμε
Η μαμά σας δεν είπε αυστηρά Να μην είστε έξω τόσο αργά;
Πρέπει να βρούμε τον δρόμο
-Καλά, θα περιμένω -Πάμε
Άκουσα τον πατέρα του να λέει
Δεν θέλει αυτόν τον αλήτη
Σε προκαλώ, έλα πες το μπροστά μου
Τι είπες για τον αδερφό μου;
Αλήτης δεν είναι, ο αδερφός μου είναι
Μακριά από τον αδερφό μου Γιατί το λέω εγώ
Αν αγγίξεις τον αδερφό μου
Θα σε δαγκώσει ο αδερφός του
Αυτός είναι ο νόμος για τον αδερφό μου
Πού πήγε;
Πάντα ήθελα έναν αδερφό
Ακόμα θυμάμαι τη μητέρα μου
Μια εποχή μετά την άλλη
Τραγουδήστε για τον αδερφό μου όλοι
Θα έκανα τα πάντα για τον αδερφό μου
Θα γίνω βασιλιάς με τον αδερφό μου
Στο πλάι μου
Πάντα ήθελα έναν αδερφό
Να μπορώ να βασιστώ
Τον έναν μετά τον άλλο καιρό
-Ε, Μουφάσα -Ναι, Τάκα;
Σε τρέχω ως την άλλη πλευρά
Χα!
Οι ελέφαντες αφηνίασαν!
Τρέξτε να σωθείτε!
Ο Τσιγκάρου πήδηξε έξι μέτρα ψηλά.
Καινούριο ρεκόρ.
Ομπάσι, πάλι το έκαναν.
Οι γιοι σου είναι μπελάδες.
Εκείνος δεν είναι γιος μου.
Είναι άξεστοι, και οι δύο.
Ο αλήτης απαγορεύεται να πλησιάζει το Δέντρο της Σκιάς.
Ο Μουφάσα κι εγώ παίζαμε.
Εσείς οι δύο δεν θα γίνετε ποτέ αδέρφια.
Γύρνα πίσω στις θηλυκές
και μείνε μακριά από τον γιο μου.
Η μητέρα σου υιοθετεί κάθε σαύρα,
μιλάει σε περαστικές ακρίδες.
Θέλω να πάω μαζί του.
Θέλεις να πας στις θηλυκές;
Ανήκεις στα αρσενικά.
Κυνηγάει με τη μητέρα.
Κάποια μέρα, θα σε προδώσει.
Αυτό κάνουν οι αλήτες.
Ο Μουφάσα δεν θα με προδώσει.
Όλα αυτά θα γίνουν δικά σου, γιε μου.
Θα γίνεις βασιλιάς.
Γι' αυτό δώσε προσοχή.
Μελέτα κάθε μου κίνηση.
Κοιμάσαι πάλι.
Αυτό κάνουν τα αρσενικά.
Προστατεύουμε την αγέλη ενώ κοιμόμαστε.
Αυτό…
Αυτό είναι δύναμη.
Δύναμη;
Γιατί σταματάμε;
Κλείσε τα μάτια.
Και πες μου τι ακούς.
Τι αισθάνεσαι.
Ένα κοπάδι αντιλόπες διασχίζει τη στεγνή λίμνη.
Περίπου μισή μέρα από εδώ;
Και πώς ξέρεις ότι δεν είναι γαζέλες;
Τα βήματά τους είναι πολύ βαριά.
-Κινούνται πολύ αργά. -Τι άλλο;
Έλα. Μπορείς να τα καταφέρεις.
Όταν ο άνεμος χτυπά τα κέρατά τους, κινείται πάνω
και δεν τα διαπερνά. Άρα, σίγουρα κέρατα αντιλόπης.
Πολύ καλά.
Τι είναι, Μουφάσα; Τι συμβαίνει;
Μερικές φορές πιάνω μια μυρωδιά.
Δεν είναι παρά ένα ίχνος στον άνεμο.
Μυρίζει σαν το σπίτι μου.
Και μετά χάνεται.
Μουφάσα, οι γονείς σου υπάρχουν ακόμα. Θα συνεχίσουμε το ψάξιμο.
Τους έχασα, Έσε.
Χάνεις τον χρόνο σου εκπαιδεύοντάς με.
Αυτές τις ικανότητες δεν τις έχει άλλος αρσενικός.
Ο Ομπάσι ποτέ δεν θα με δεχτεί.
Δεν θα γίνω ποτέ αίμα του. Οικογένειά του.
Είσαι δική μου οικογένεια. Κι αν ο Ομπάσι έβλεπε πόσο χαρισματικός είσαι…
Ίσως μ' αρέσει να είμαι αλήτης, ξέρεις.
Χωρίς κανόνες, χωρίς ευθύνες.
Εγώ είμαι ο τυχερός, Έσε.
Τι εννοείς, Μουφάσα;
Δεν θα γίνω ποτέ σαν τον Τάκα.
Ποτέ δεν θα γίνω βασιλιάς.
Είπε "Χωρίς κανόνες, χωρίς ευθύνες";
Απόκληρος που φοβάται το νερό, δεν κάνει μπάνιο.
Δηλαδή μυρίζει σαν εμένα.
Που δεν είναι καλό.
Όπως και να 'χει, αυτό σημαίνει ότι είναι δικός μας.
-Αυτό είναι. -Η σειρά μας!
-Είναι η στιγμή μας. -Και ένα, και δύο και ένα, δύο…
Χακούνα Μουφάσα
Τι υπέροχο όνομα
Χακούνα Μουφάσα
Τρέλα που δεν θα περάσει
Σημαίνει καμιά…
-Σταματήστε! -Τι;
Μην αρχίζετε.
Ο Ραφίκι έχει δίκιο. Θα μας τρέχουν για δικαιώματα.
Τα όρνεα θα μας πάρουν ό,τι έχουμε.
Δηλαδή, τίποτα.
Είμαστε γυμνά ζώα.
Γι' αυτό συνέχεια παγώνω.
-Το θέλουν αυτό! -Έλα, Πούμπα.
Πάμε για φινάλε.
Χακούνα Μουφάσα
Σωπάστε!
Η Κιάρα είναι σνομπ της μουσικής.
Ραφίκι, συνέχισε.
Αργότερα την ίδια μέρα, η Έσε μάθαινε στον Μουφάσα να κυνηγάει.
Όμως, καθώς ο Τάκα παρακολουθούσε κρυφά,
κάτι τρομερό τούς κυνηγούσε.
Μουφάσα, τρέξε!
Έσε!
Μητέρα.
Μητέρα!
Έσε!
Να κινείσαι, Μουφάσα.
Ορμάνε στον λαιμό!
Ησύχασε, Μουφάσα.
Ησύχασε.
Φέρθηκες πολύ γενναία, Μουφάσα.
Ευχαριστώ.
Έσε…
Τι συνέβη;
Τραυματίστηκες;
Ήταν τεράστιοι. Άσπροι σαν φαντάσματα.
Δεν έχω ξαναδεί κάτι τέτοιο.
Ομπάσι.
Αν ο Μουφάσα δεν ήταν εκεί…
Τάκα.
Σου χρωστώ πολλά, Μουφάσα.
Πρέπει να ετοιμαστούμε.
Έρχονται με τον άνεμο σε λιγότερο από μια μέρα.
Όχι.
Δεν μπορεί να το ξέρεις.
Στείλε έναν ιχνηλάτη και θα δεις…
θα έρθουν να μας επιτεθούν.
Τσιγκάρου.
Πατέρα, άσε με να σου εξηγήσω.
Όχι. Όχι τώρα.
Τάκα, έλα.
Πού είναι ο γιος μου;
Ήταν ένα νεαρό λιοντάρι, Μεγαλειότατε.
Αντιμετώπισε τον Σάτζου.
Και όμως, εσύ επέστρεψες.
Εσύ γλίτωσες.
Τραυματίστηκα άσχημα, Μεγαλειότατε. Είναι η αλήθεια.
-Η αλήθεια; -Ναι, η αλήθεια.
Η αλήθεια στέκεται πίσω σου.
-Υπήρχαν κι άλλοι, Μεγαλειότατε. -Όχι, όχι.
Αλλά μόνο ένας μάτωσε στη χαίτη.
Άρα άφησε τον Σάτζου να πεθάνει.
Έτρεξε για να σωθεί.
Το νεαρό λιοντάρι ήταν βασιλιάς τους;
Το αίμα του είναι παρακατιανό.
Απάντησέ μου!
Ήταν βασιλιάς τους;
Όχι, Κίρος, εσύ είσαι ο μόνος βασιλιάς.
Παρακατιανό λιοντάρι;
Κι άφησες τον γιο μου να πεθάνει;
Τραυματίστηκα. Δεν είχα άλλη επιλογή.
Μεγαλειότατε, πρέπει να με πιστέψεις.
Δεν υπάρχει λόγος να με φοβάσαι.
Δεν θα έβλαπτα ποτέ δικό μου.
Ευχαριστώ, Μεγαλειότατε.
Θα αφήσω αυτήν τη χαρά…
σε αυτές.
Μεγαλειότατε! Όχι. Κίρος!
Κίρος!
Κανείς δεν πρέπει να μάθει ότι το 'σκασες απ' τη μητέρα σου.
Δεν συνέβη ποτέ, Τάκα. Καταλαβαίνεις;
Μα δεν ήξερα. Εγώ απλώς… φοβόμουν.
Δεν έχει σημασία. Πρέπει να προστατέψουμε τη γενιά.
Να την προστατέψουμε με ψέμα; Πατέρα, αυτό είναι δόλιο.
Η δολιότητα είναι εργαλείο για έναν μεγάλο βασιλιά.
Τάκα…
αυτό πρέπει να κάνουν οι βασιλιάδες.
Μα δεν είμαι βασιλιάς.
Είμαι μόνο ο γιος σου.
Ομπάσι!
Τσιγκάρου.
Ομπάσι!
Τσιγκάρου, εδώ είμαι. Τι είδες;
Έρχονται κατά δω, Ομπάσι.
Δύο λιοντάρια για κάθε έναν από μας.
Το ένα μεγαλύτερο από το άλλο,
αλλά κανένα τόσο ισχυρό όσο ο Κίρος, ο τρομακτικός βασιλιάς τους.
Ξένοι.
Οι ιστορίες ήταν όλες αληθινές.
Πρέπει να προστατέψω τη γενιά, Έσε.
Το μέλλον αυτής της αγέλης.
Τάκα, εσύ είσαι αυτό το μέλλον.
Μέλλον; Μπαμπά, τι εννοείς;
Σε στέλνω μακριά.
Μακριά από δω.
Θα φύγεις και θα ξεκινήσεις μια νέα ζωή, θα κάνεις μια νέα αρχή.
Θέλω να πας μαζί του, Μουφάσα,
ν' αποδείξεις την πίστη σου.
Θα φτάσουν με την ανατολή.
Πού θα πάμε, Έσε;
Χωρίς εσένα, δεν έχω σπίτι.
Μουφάσα, εσύ και ο Τάκα μαζί. Αυτό…
-Αυτό είναι σπίτι. -Έσε…
Μουφάσα, κοίτα εκεί έξω.
Πέρα από το φως…
Ξέρεις τι βλέπω εγώ;
Βλέπω τον τόπο που σου είπε η μητέρα σου, έναν τόπο πέρα από το ποτάμι.
Πέρα από το βαθύτερο φαράγγι στην άλλη πλευρά των βουνών,
έναν τόπο πέρα από τον ορίζοντα.
Μια γη της αγέλης τόσο πράσινη,
τόσο τέλεια,
που όταν τη βλέπεις, βλέπεις…
Το Μιλέλε.
Ναι. Για πάντα.
Οι γονείς μου μιλούσαν για το Μιλέλε. Η μητέρα είπε ότι εκεί πηγαίναμε.
Δεν βλέπεις, Μουφάσα;
Πρέπει να συνεχίσεις.
Να συνεχίσεις το ταξίδι σου προς το φως.
Σε παρακαλώ, Έσε. Δεν μπορώ να σε χάσω.
Πάντα θα έχεις την αγάπη μου, Μουφάσα.
Μα η οικογένειά σου ακόμα σε περιμένει.
Νιώθω την παρουσία τους.
Ξέρω ότι κι εσύ τους νιώθεις.
Πήγαινε.
Πήγαινε, Μουφάσα. Βρες τον δρόμο σου για το σπίτι.
Μητέρα, σε παρακαλώ, συγχώρησέ με. Σε ικετεύω.
Δεν χρειάζεται, αγάπη μου.
Τάκα, η στιγμή του θάρρους σου θα έρθει.
Πηγαίνετε και οι δύο.
Πηγαίνετε να βρείτε τη θέση σας
στον Κύκλο της Ζωής.
Άφησαν την οικογένειά τους και δεν θα τους ξαναδούν;
Η ιστορία με σκοτώνει.
Παίζει με τα συναισθήματά μου.
Ακούστε και το χειρότερο.
-Ποιο; -Ξέμεινα από γρύλους.
Ίσως αυτό είναι το καλύτερο.
Πάω τουαλέτα πριν τη δεύτερη πράξη.
Περιμένετέ με.
Γύρισα.
Πούμπα, έπλυνες τις οπλές σου;
-Πούμπα; -Τις έπλυνα.
-Πούμπα; -Μα…
-θα περπατήσω και μετά. -Πούμπα;
Ραφίκι, ήρθαν οι Ξένοι;
Ναι.
Οδήγησαν τον Κίρος στην Κοιλάδα των Βασιλιάδων
και ο Ομπάσι με την Έσε υπερασπίστηκαν τη θέση τους.
Ποιος από σας είναι βασιλιάς;
Δεν έχεις λόγο να με προκαλείς.
Σου φαίνεται αυτό πρόκληση, Βασιλιά;
Υπάρχουν κανόνες μεταξύ λιονταριών.
Όχι πλέον.
Όσο κυβερνούσες την αγέλη, δημιούργησα στρατό.
Είστε η τελευταία αγέλη
στην Κοιλάδα των Βασιλιάδων, που σημαίνει
πως ό,τι αγγίζει το φως, μου ανήκει.
Μόνο ένας ηγέτης θα υπάρχει.
Ένας Βασιλιάς των Λιονταριών.
Λες πως είσαι ο βασιλιάς Αλλά ξαπλώνεις στη σκιά
Αγύμναστος, σκοτούρα καμιά
Το φεγγάρι περνά τον ουρανό
Είτε νύχτα είτε μέρα
Δεν ακούει φοβέρα
Μα ούτε κι εγώ
Εσύ μου πήρες τον γιο
Ετοιμάσου για φευγιό
Επειδή θα 'μαι ευθύς Ο τελευταίος που θα δεις
Πριν μας πεις μπάι μπάι
Πες μας μπάι μπάι
Ανέβα σ' όλα τα κλαδιά Σε θάλασσα και σε στεριά
Θα σε κάνω να πεις μπάι μπάι
Όσα το νύχι μου αρπάξει, χα! Μπάι μπάι
Όσα το φως αγγίξει
Ο Κύκλος της Ζωής είναι ένα ψέμα
Λες με λόγια όμορφα
Πως υπάρχουν αρπακτικά και θηράματα
Τα όρνεα στον κύκλο τον ψηλό
Όλο και ρίχνουν ματιές
Στις πιθανότητές σου τις ισχνές
Όπως κι εγώ
Εγώ τρέχω την αγέλη
Εσύ τρέχεις να κρυφτείς
Επειδή θα 'μαι ευθύς Ο τελευταίος που θα δεις
Πριν μας πεις μπάι μπάι
Έτσι μπράβο, μπάι μπάι
Ανέβα σ' όλα τα κλαδιά Σε θάλασσα και σε στεριά
Ώσπου να πεις μπάι μπάι
Θα μας πεις μπάι μπάι;
Μπάι μπάι, η εκδίκηση είναι δική μου
Αν είμαι ο τελευταίος της γενιάς μου
Πρέπει να 'μαι δυνατός
Πρέπει να πεις μπάι μπάι
Θα σε κάνω να πεις μπάι μπάι
Μπάι μπάι
Πρέπει να προχωρήσουμε. Θα μας εντοπίσουν.
-Τάκα! -Κι αν κάνεις λάθος;
Κι αν είναι καλά;
Ζουν μέσα σου τώρα.
Ακολούθα με, αδερφέ.
Πρέπει να προχωρήσουμε…
μαζί.
Τρέξε, Μουφάσα.
Τρέξε!
Κυνηγοί.
Τι σχέδιο έχεις;
Τρέξε! Πολύ γρήγορα!
Από δω!
Πίσω στα δέντρα.
Πρέπει να κολυμπήσουμε.
Όχι, πρέπει να πολεμήσουμε.
Αν πολεμήσουμε, πεθαίνουμε.
Αν κολυμπήσουμε, πνιγόμαστε.
Δεν ήθελα να το κάνω αυτό,
-αλλά σε διατάζω να κολυμπήσεις! -Τι;
Ορκίστηκες πίστη. Σε διατάζω να κολυμπήσεις.
Τάκα, δεν είναι ώρα για αστεία.
Ποιος από σας σκότωσε τον γιο μου;
Εγώ. Το λιοντάρι μαζί μου είναι ένας αλήτης. Αφήστε τον.
Κίρος, ο άλλος δεν είναι αλήτης.
Έχει αίμα της αγέλης.
Το τελευταίο αίμα του βασιλιά;
Αίμα για αίμα.
Έρχονται!
Τι θα κάνουμε;
Θα βρούμε το πλεονέκτημα;
Τι πλεονέκτημα; Είμαστε σε έναν βράχο στη μέση του νερού!
Τάκα, αυτό είναι. Θα ριχτούμε στον βασιλιά.
Μουφάσα, έτοιμος.
Κάτι τελευταίο.
-Ποιο; -Ψηλά το κεφάλι!
Τάκα!
Ήταν κακή ιδέα.
Μουφάσα!
-Mουφάσα, είμαστε ζωντανοί. -Ναι!
Τα κατάφερα. Μας έσωσα.
Τι έλεγες;
Εντάξει. Εντάξει.
Όχι άλλο νερό.
Πείτε μου ότι θα τους εντοπίσετε.
Θα τους εντοπίσουμε οπουδήποτε.
Μπορούν να τρέξουν, αλλά όχι να κρυφτούν.
Για να καταλάβω, δεν είμαστε στην ιστορία;
Νιώθω λίγο λες και ο Κίρος μου κλέβει τη δόξα.
Ξέρεις, νιώθω ότι δεν με προσέχουν.
Πες μια ιστορία με όλους μας!
Να κάνω μια μικρή πρόταση;
Λιγότερο παιδικό τραύμα, πιο πολύ σουρικάτα.
Ραφίκι, ξέρω ποιος θα είναι ο Τάκα.
Κι εγώ. Είναι ολοφάνερο.
Ίσως να σκεφτόμαστε το ίδιο.
-Είναι ο Σίμπα; Εγώ; -Πούμπα.
Μια στιγμή. Είμαι ο Ομπάσι;
Δεν είναι λογικό. Αλλά έχω μια ερώτηση.
Εγώ είμαι ο Τάκα;
Τα κατάφερα πάλι. Τα κατάφερα πάλι.
Όχι ότι μετράω, αλλά σου έσωσα το τομάρι. Πάλι!
Όσο κι αν δεν θέλεις να το πεις, πες ένα "Ευχαριστώ, Τάκα".
Θες να σε ευχαριστήσω που με έσπρωξες σε καταρράκτη;
Ναι, και παρακαλώ.
Δεν φταίω εγώ που οι κροκόδειλοι σε αγαπάνε.
Μην το λες αυτό.
Τα κατάφερα πάλι. Τα κατάφερα…
Μουφάσα.
Είναι αυτοί; Είναι οι Ξένοι;
Όχι. Εκείνη είναι εκεί.
"Εκείνη";
Δεν έχεις πού να πας.
Έχουμε τη μυρωδιά σου.
Τη μυρωδιά μου;
Σας ακολουθούσα όλη νύχτα.
Δεν είναι δυνατόν.
Τότε γιατί σας κύκλωσα τρεις φορές σε αυτό το δάσος
ενώ κυνηγούσατε ο ένας την ουρά του άλλου;
Είναι ντροπιαστικό.
Ναι, ήθελα να το κάνω αυτό, οπότε…
Ακόμα πιστεύετε ότι φοβάμαι;
-Γιατί μας ακολουθείς; -Ήλπιζα να βρω την αγέλη μου.
-Τι τους έτυχε; -Οι Ξένοι τούς έτυχαν.
Λίγοι γλιτώσαμε, αλλά είστε τα μόνα άλλα λιοντάρια που έχω δει.
Πρέπει να προχωρήσετε.
Περίμενε! Σε παρακαλώ.
Με λένε Τάκα.
Γιος του Ομπάσι.
Ξέρω πώς είναι να χάνεις τα πάντα.
Έλα μαζί μας. Θα σε βοηθήσουμε.
Δεν χρειάζομαι βοήθεια.
Μα δεν έχεις κανέναν.
Και όμως έχει κάποιον. Σας ευχαριστώ πολύ.
Αυτός είναι ο Ζάζου. Μην τον φάτε.
Την ακούσατε. Μη με φάτε.
Ως πρόσφατη προσθήκη στη Βασιλική Φρουρά,
πρέπει να σας ζητήσω να προχωρήσετε.
Ευχαριστούμε για την επίσκεψη.
Ο βασιλιάς σας προσέλαβε ένα πουλί;
Εσύ πόσο ψηλά πετάς;
Χρειαζόμουν έναν ιχνηλάτη.
Ο Ζάζου ήταν η τελευταία επιλογή.
Η προτελευταία.
Μεταξύ του Άλμπερτ Ιγκουάνα κι εμένα…
ο Μεγαλειότατος διάλεξε τον κατώτερο με τα φτερά.
Κι έτσι, έγινα πρώτος ιχνηλάτης της πριγκίπισσας.
Είναι η τρίτη μου μέρα και τα πάω τέλεια, παρακαλώ.
Σαράμπι, επιβεβαιώνεις.
Πόσο μακριά φτάνεις με ένα πουλί;
Πόσο μακριά νομίζετε ότι θα φτάσετε πέφτοντας ο ένας πάνω στον άλλον;
Μέχρι το Μιλέλε.
-Το Μιλέλε είναι μύθος. -Δεν είναι.
Κύκλος Ζωής και αγέλες των παραμυθιών.
-Δεν υπάρχει. -Ναι, σιγά.
Δεν ξέρω αν υπάρχει το Μιλέλε, αλλά τώρα
είναι η μόνη μας ελπίδα.
Δεν χρειαζόμαστε ελπίδα. Χρειαζόμαστε τροφή.
Μπράβο, αδερφέ. Πολύ ωραία.
Υπάρχει πρόβλημα μέσα στα δέντρα.
Δεν πάω πουθενά. Δεν φεύγω. Θα μείνω εδώ, ευχαριστώ.
Έλα, Σαράμπι. Φαίνεται ότι έρχεται το δείπνο μας.
Σαράμπι, αν επιτρέπεις.
Έχει κάποιο δίκιο, Υψηλοτάτη.
Αλλά είναι πεινασμένο λιοντάρι, θέλει να με φάει,
οπότε είμαι διχασμένος.
Νομίζω ότι πήγε αρκετά καλά αυτό.
Και τώρα, Κιάρα, εδώ μπαίνω εγώ.
Ραφίκι.
Ησυχία! Θέλουμε τάξη στη Συνέλευση των Μπαμπουίνων.
Απόψε, ένα τσιτάχ ήρθε στα δέντρα μας τρίτη συνεχόμενη νύχτα.
Παραλίγο να πάρει δικό μας.
Ήταν λάθος του Ραφίκι.
Κάλεσε το τέρας με τα όνειρά του.
Ο Ραφίκι και τα οράματά του πρέπει να εξοριστούν μια και καλή.
Ο Ραφίκι σάς προειδοποίησε.
Τα όνειρά του καλούν εχθρούς. Μιλάει στα πνεύματα, καλεί τον διάβολο.
-Τι είναι αυτά που λες; -Το έχει ξανακάνει.
Τον αδερφό του τον έδιωξαν
και κανείς δεν τον ξανάδε.
Ο Ραφίκι ήταν παιδί ακόμα.
Ένα παιδί με πόδι που δεν δουλεύει. Και όμως, κάπως, επέζησε;
Ο Ραφίκι βρήκε νερό την εποχή της ξηρασίας.
Σε θεράπευσε, Ινάκι, όταν αρρώστησες.
Μιλάει στα έντομα, συνομιλεί με το φεγγάρι.
Ζάλα, ξέρεις τι θα συμβεί αν τον διώξεις από τα δέντρα.
Είναι αμελανίβα!
Κατάρα για όλους μας.
-Δεν είναι αλήθεια. -Δεν έχει θέση εδώ.
Όσοι είστε υπέρ της εξορίας, καλύψτε το ένα μάτι.
Πώς τον εμπιστεύεσαι;
Εγώ δεν εμπιστεύομαι τη μαγεία του!
Δεν έχει θέση εδώ.
Ποτέ δεν θα γίνει μπαμπουίνος.
Δεν είναι δικός μας.
Κι έτσι, ήρθε η ώρα.
Όχι, στάσου.
Πού θα πας;
Εκεί που έπρεπε να είχα πάει από καιρό.
Να βρω όλα όσα χάθηκαν.
Την οικογένειά μου.
Δεν μπορείς να επιβιώσεις μόνος σου.
Κανείς δεν μπορεί.
Και όμως, να 'μαστε.
Ω, Ραφίκι.
Το μάτι δεν ξεχνάει ποτέ τι έχει δει η καρδιά.
Καλά είμαι.
Μπορείς να τρέξεις, αλλά δυστυχώς δεν θα πας μακριά.
Και γιατί να τρέξω μακριά σας;
Επειδή είμαστε λιοντάρια.
Πραγματικά λιοντάρια!
Ο ψύλλος ενοχλεί το λιοντάρι πιο πολύ απ' ό,τι το λιοντάρι τον ψύλλο.
Δεν καταλαβαίνεις τι πρόκειται να συμβεί.
Δεν έχεις πού να πας.
Θα προχωρήσω μπροστά.
Πολύ αμφιβάλλω γι' αυτό.
Είναι εύκολο να αμφιβάλλεις για τα πάντα όταν δεν ξέρεις τίποτα.
Μπορούμε να τελειώνουμε, παρακαλώ;
Αν μου πάρετε τη ζωή, δεν θα βρείτε ποτέ το Μιλέλε.
Στάσου, είπες Μιλέλε;
Εκεί πηγαίνω. Προς το φως.
Έχω πάει εκεί πολλές φορές στα όνειρά μου.
Ο αδερφός μου με περιμένει εκεί.
Έχω δει το δέντρο.
Μπορώ να το φανταστώ. Οι δυο μας…
πάλι μαζί.
Να εμπιστευτούμε το όνειρο ενός μπαμπουίνου;
Μερικές φορές, μόνο ένα όνειρο έχεις.
Η μόνη αλήθεια που ζει μέσα σου.
Σαν τη μνήμη ενός μεγάλου βασιλιά.
Πώς το ήξερες;
Βοήθησέ μας να πάμε στο Μιλέλε και θα σε αφήσουμε να ζήσεις.
-Είμαστε σύμφωνοι; -Όχι.
Τι; Γιατί;
Ο Ραφίκι θα αφήσει εσάς να ζήσετε.
Αρκετά το ανέχτηκα αυτό!
Τάκα, μην τον φας.
Υπέροχα. Άλλος ένας αλήτης που δεν επιτρέπεται να φάμε.
Περιμένεις να ακολουθήσουμε τον μπαμπουίνο
σε ένα μέρος που δεν έχει δει κανείς;
Καλύτερα να 'μαι μόνη.
Ένα κλαδί μπορεί να καπνίζει,
αλλά δεν θα καεί.
Τώρα που είμαστε πέντε,
να πούμε μια αστεία λεπτομέρεια για τον εαυτό μας;
Εγώ θα πω πρώτος.
Κάποτε ερωτεύτηκα ένα φλαμίνγκο.
Ποτέ δεν το είπα αυτό δυνατά.
Κι απομακρύνονται.
Έχουμε βασίλεια να δούμε.
Έχουμε δουλειά. Να βιαστούμε.
Περίμενε. Τώρα είσαι ο σταρ της ιστορίας;
Κάποιος βαρέθηκε να είναι δεύτερο όνομα, ε;
Ξαφνικά, έπεσε πολύς Ραφίκι στην ιστορία.
Έδωσες στον εαυτό σου χαμένο αδερφό.
-Ναι. -Τι ακολουθεί; Αστεία ατάκα;
Θα κλάσεις μετά; Γιατί αυτά τα κάνω εγώ.
Δεν μπορείς να πεις την ιστορία του Μουφάσα
χωρίς την ιστορία του Ραφίκι.
Τώρα μιλάει για τον εαυτό του στο τρίτο πρόσωπο.
Θα έχει και δικό του άρωμα.
Και είμαι ο μόνος με άρωμα εδώ γύρω.
Το λένε "Πούμπα του Πούμπα"
και απ' ό,τι ακούω, είναι αηδιαστικό.
Μαμά; Μπαμπά;
Αν με ακούτε, ελάτε σπίτι.
Σας παρακαλώ.
Ελάτε σπίτι.
Μητέρα;
Μιλέλε.
Μητέρα!
Ραφίκι.
-Τι κάνεις εκεί; -Ψαρεύω.
Κάθεσαι σε μια πέτρα με τα μάτια κλειστά.
Τα μάτια μου είναι ανοιχτά. Τα βλέφαρά μου είναι κλειστά.
Γιατί μιλάω σε μπαμπουίνο;
Δεν είμαι μπαμπουίνος. Είμαι μανδρίλος.
Χωρίς παρεξήγηση, η μαϊμού είναι πάντα μαϊμού.
Ο αλήτης είναι πάντα αλήτης.
Τι πάει να πει αυτό;
Σημαίνει ότι είμαστε ίδιοι.
Δεν μοιάζουμε καθόλου.
Κοίτα καλά. Εγώ είμαι λιοντάρι.
Λιοντάρι που φοβάται το νερό, φοβάται την αντανάκλασή του.
Δεν μπορεί να κοιμηθεί εξαιτίας αυτών που βλέπει με κλειστά μάτια.
Φοβάσαι τα όνειρά σου, Μουφάσα.
Φοβάσαι αυτά που βλέπεις σε αυτά.
Βλέπω τους γονείς μου.
Τους νιώθω παντού.
Φυσικά και τους νιώθεις, Μουφάσα.
Θα τους νιώθεις για πάντα.
Ακούω τη φωνή της μητέρας μου.
Μου λέει ότι ταξιδεύουμε για το Μιλέλε,
αλλά νιώθω τόσο χαμένος χωρίς εκείνη.
Το ταξίδι σου δεν είναι όνειρο, Μουφάσα.
Η μητέρα σου σε οδηγεί
κι εκεί που πας, μια οικογένεια περιμένει.
Τι κάνεις;
Πεινάμε πολύ.
Δεν ήταν η ώρα του.
Όμως, το ψάρι συμφώνησε να μοιραστούμε το νερό.
Έχω μια αναφορά.
Ξημέρωσε.
Τέλος αναφοράς.
Η γη χωρισμένη είναι τώρα επιλογή.
Γύρω ή κάτω;
Η απόφαση είναι δική σου.
Κοίτα εκεί έξω, πέρα από το φως.
Στο βαθύτερο φαράγγι.
"Στο βαθύτερο φαράγγι".
Πρέπει να πάμε κάτω.
Γιατί; Εξαιτίας ενός παραμυθιού;
Οι βράχοι θα κρύψουν τα ίχνη μας.
Είναι πιο ασφαλές να πάμε γύρω.
Βρήκα τις μυρωδιές τους.
Έναν μπαμπουίνο με παραισθήσεις βρήκες.
Μανδρίλος είμαι.
Είναι χάσιμο χρόνου.
Κλείσε τα μάτια.
Τι;
Πες μου τι βλέπεις. Τι αισθάνεσαι.
Δεν υπάρχει τίποτα στον αέρα.
-Όχι, κινούνται μέσα από τους θάμνους. -Ποιοι;
Οι θηλυκές μπροστά. Εμπρός.
Καθάρισε το μυαλό σου. Συγκεντρώσου.
Συγκεντρώνομαι.
Έχει δίκιο.
Πρέπει να πάμε κάτω.
Και τώρα τα πολλά ξύλα θα ανάψουν φωτιά σαν ένα.
Ελάτε. Έχουμε δρόμο να κάνουμε.
Και βασίλεια να δούμε.
Και βασίλεια να δούμε!
Αν θες να πας γρήγορα, πήγαινε μόνος
Να ο δρόμος
Στο καλό
Μα αν θες να πας μακριά
Πάμε μαζί
Τόσο καλά, τόσο μακριά
Πάμε μαζί
Ο πατέρας σου μου είπε να σε προσέχω
Και τώρα όλο ξοπίσω σου πετώ
Κάποιες φορές χρειάζεται μάτι πουλιού
Έχω εσένα για να μη βρεθώ αλλού
Σε στεριά, σε αέρα
Για να πας γρήγορα, πας μοναχός
Με σκοτάδι και με φως
-Ο δρόμος ανοιχτός -Είναι πιθανό
-Στο καλό -Ευχαριστώ
Για να πας μακριά
Πάμε μαζί
Τόσο καλά, τόσο μακριά
Πάμε μαζί
Ξανά τους δικούς μου θα βρω
Ως τότε μαζί σου θα περπατώ
Ως το τέλος μαζί σου θα περπατώ
Είναι πολύ πιο εύκολο μ' έναν φίλο
Ξανά τους δικούς μου θα βρω
Ως τότε μαζί σου θα περπατώ
-Ως το τέλος μαζί σου θα περπατώ -Πετάω ψηλά
Είναι πιο εύκολο με έναν φίλο
Σαν τα σύννεφα και τη βροχή
Σαν θήραμα σε πλούσια βοσκή
Σαν χρυσός στη χαίτη σου την πυκνή
Σαράμπι, εμείς οι δύο μαζί πάμε
-Σαν τα σύννεφα και τη βροχή -Μας περιμένουν οι δικοί
-Σαν θήραμα σε πλούσια βοσκή -Ως τότε μαζί σου θα περπατώ
-Σαν χρυσός στη χαίτη σου την πυκνή -Ως το τέλος μαζί σου θα περπατώ
-Εσύ κι εγώ πάμε μαζί -Είναι πιο εύκολο με έναν φίλο
-Ο αδερφός μου περιμένει να τον βρω -Μας περιμένουν οι δικοί μας
-Ο αδερφός μου ξέρει ότι προσπαθώ -Ως τότε μαζί σου θα περπατώ
-Ο αδερφός μου χάνει τον δρόμο -Θα βρούμε τον δρόμο
-Και παραστρατεί -Ως το τέλος
-Θυμίστε στον αδερφό μου -Είναι πιο εύκολο με έναν φίλο
Είναι πιο εύκολο με έναν φίλο
Είναι πιο εύκολο
-Δεν θα πάμε μόνοι -Όχι μόνοι
-Παίρνουμε λοιπόν -Παίρνουμε λοιπόν
-Τον δρόμο -Τον δρόμο
Επειδή θα πάμε μακριά
Πάμε μαζί
Τόσο καλά, τόσο μακριά
Πάμε μαζί
Καθώς διασχίζαμε τη Μεγάλη Κοιλάδα,
οι κυνηγοί εντόπιζαν κάθε μας κίνηση.
Κίρος. Δεν είναι μόνοι.
Μάζεψαν μια λιονταρίνα.
Κι έναν πίθηκο.
Μουφάσα.
Μουφάσα. Πρέπει να με βοηθήσεις.
Πώς να σε βοηθήσω;
Είναι η Σαράμπι, Μουφάσα.
Είναι το φως που είπε η μητέρα μου.
-Ποιο; -Είναι ξεχωριστή.
Η πιο εκπληκτική θηλυκή που έχω γνωρίσει.
Δεν ξέρω τι να της πω. Πέρασες τη ζωή σου με θηλυκές.
Σε παρακαλώ, πες μου τι να πω.
Μίλα της απλά. Να 'σαι ο εαυτός σου.
Όχι, Μουφάσα.
Δεν καταλαβαίνεις. Δεν είμαι αρκετά καλός.
Εσύ…
ξέρεις πολλά πράγματα.
Καλά. Καλά.
Να 'σαι απλός. Κάν' της μια ερώτηση.
Μάλιστα. Μια ερώτηση. Αυτό είναι καλό.
Προσπάθησε να 'χεις αυτοπεποίθηση. Να 'σαι αδιάφορος.
Μα ενδιαφέρομαι πολύ.
-Πες της για τα λουλούδια. -Τι λουλούδια;
Από την κοιλάδα που ήρθε. Υπάρχουν λουλούδια παντού.
Τα λένε λουλούδια πάπιες.
Μακριά κοτσάνια.
Είναι απολύτως υπέροχα.
Πώς το ξέρεις αυτό;
Όταν περνάει, τα μυρίζω στη γούνα της.
Εντάξει.
Λουλούδια. Αδιαφορία.
-Λουλούδια. Αδιαφορία. -Άκου και το πιο σημαντικό.
-Αδιαφορία. -Άκου…
-Λουλούδια. -…όταν μιλάει εκείνη.
-Τ' αρσενικά δυσκολεύονται. -Λουλούδια…
Συγγνώμη. Τι είπες;
Σοβαρά τώρα;
Σε άκουσα, αδερφέ.
Θα σε κάνω περήφανο.
Κάνει πολλή ζέστη, έτσι;
Ναι.
Μ' αρέσει ν' ακούω.
Εντάξει.
-Ακούω αυτήν τη στιγμή. -Τι;
-Αυτό που είπες. -Εσύ μιλάς.
Εγώ.
-Μυρίζεις σαν πάπια. -Τι;
Το λουλούδι.
Λουλούδι πάπια.
Πώς ξέρεις γι' αυτά τα λουλούδια;
Σε εισέπνευσα με τη μύτη μου.
Μπορώ να τα μυρίσω.
Καταπληκτικό.
Η κοιλάδα μας ήταν γεμάτη από αυτά.
Χιλιάδες, ως εκεί που έφτανε το μάτι σου.
Ήταν το πιο όμορφο μέρος, Τάκα.
Μήπως είπε ότι μυρίζει σαν πάπια;
Κι εσύ λες εμένα μπαμπουίνο;
Δεν έπρεπε να είναι εδώ.
Ο κύκλος μετανάστευσης άλλαξε.
-Δεν καταλαβαίνω… -Ξένοι!
Δεν είναι άσκηση! Για να εξηγούμαι…
Ποτέ δεν συμφώνησα γι' αυτό.
Ησυχάστε. Δεν κινδυνεύουμε.
Είναι στην άλλη πλευρά.
Όχι!
Μπορούν απλώς να πηδήξουν!
Παγιδευτήκαμε!
Τι θα κάνουμε;
Οι ελέφαντες θα βοηθήσουν.
Γιατί να το κάνουν αυτό;
Γιατί θα τους το ζητήσω εγώ.
Έχεις καλύτερη ιδέα;
Ναι, κύριε Βιαστικέ.
Ετοιμαστείτε να τρέξετε.
Πού πηγαίνει;
Ακούτε; Ακούστε με, παρακαλώ. Θέλουμε βοήθεια.
Θα μου μιλήσετε; Χρειαζόμαστε τη βοήθειά σας.
Έρχονται!
Σαράμπι! Σαράμπι, περίμενε!
Σαράμπι! Σαράμπι, περίμενε! Πού πηγαίνει;
Πηγαίνει στην κυψέλη!
Όπως είπα, ετοιμαστείτε να τρέξετε!
Τρέξτε!
Πηγαίνετε στα δέντρα!
Εγώ γιατί τρέχω;
Υψηλοτάτη, κρατήσου!
Ζάζου!
Σαράμπι!
Κρατήστε τις θέσεις σας!
Μην υποχωρείτε!
Εγώ είμαι δω.
Σαράμπι, εγώ είμαι δω.
Έτσι μπράβο. Δρόμο, γατάκια.
Ευχαριστώ, φίλε μου.
Εδώ.
Σαράμπι.
Ζωντανή. Είναι ζωντανή!
Γιατί με κοιτάτε όλοι σας;
Σε πέταξαν από το δέντρο.
Αυτός σου έσωσε τη ζωή.
Ποιος;
Ο Τάκα.
Ο Τάκα σε έσωσε.
Έτσι δεν είναι, αδερφέ;
Εσύ με έσωσες;
Ξέρεις, έπρεπε να κάνω κάτι.
Ευχαριστώ.
Είμαστε τυχεροί.
Παραλίγο να μας σκοτώσουν οι μέλισσες.
Οι μέλισσες έσωσαν τη ζωή μας.
-Μουφάσα. -Αλήθεια;
Επειδή εμένα μου φάνηκε πως τάραξαν τους ελέφαντες.
-Είμαστε ζωντανοί. -Οι ελέφαντες θα βοηθούσαν.
Είμαστε λιοντάρια.
Κανείς δεν θα μας βοηθήσει.
Όχι εδώ έξω.
Πού πηγαίνει;
Πέρα από τον ορίζοντα.
Μουφάσα, ευχαριστώ.
Ραφίκι…
Ποιοι είναι οι Ξένοι;
Οι Ξένοι προέρχονται από πολλές αγέλες.
Αλλά, όταν γεννιούνται,
τους μισούν επειδή είναι διαφορετικοί από τη φυλή τους.
Όπως εσύ και η φυλή σου;
Ναι, όπως κι εγώ.
-Μα, Ραφίκι; -Ναι;
Γιατί θέλουν να κάνουν κακό σε όλους;
Μερικές φορές, όταν οι άνθρωποι που είναι κοντά σου δεν σε αγαπούν,
είναι ένα τραύμα που μπορεί να προκαλέσει τον μεγαλύτερο πόνο.
Και αυτός ο πόνος
μπορεί να σε κάνει να μισείς τα πάντα.
Χαίρομαι δεν το έπαθες εσύ αυτό, Ραφίκι.
Ναι, παιδί μου. Κι εγώ χαίρομαι.
Είμαστε κι εμείς εδώ.
Γιατί μας αφήνεις έξω από την ιστορία
όταν είμαι σίγουρος ότι είμαστε οι απόλυτοι ξένοι.
-Έλα! -Πάντα παρεξηγημένοι ήμασταν.
Έχω μυριάδες ιστορίες.
Υπάρχουν πολλοί δρόμοι για το Μιλέλε.
Όμως αυτός θα είναι ο δικός μας.
Τρέξε. Τρέξε, Μουφάσα.
Βρες το "για πάντα" σου.
Εγώ είμαι δω.
Σαράμπι, εγώ είμαι δω.
E, Ραφίκι;
Τι κάνεις;
Επιβεβαιώνω το όραμά μου, Μουφάσα.
Να σε ρωτήσω κάτι, Ραφίκι;
Πόσα από τα οράματά σου βγήκαν αληθινά;
-Μέχρι τώρα, κανένα. -Κανένα;
Αλλά δεν είναι αυτό που βλέπω. Είναι αυτό που νιώθω.
Αλλά πώς το…
Πώς ξέρεις πότε πρέπει να ακολουθείς ένα συναίσθημα;
Το Μιλέλε υπάρχει.
Το νιώθω εδώ μέσα.
Το ερώτημα είναι…
εσύ τι αισθάνεσαι, Μουφάσα…
εκεί μέσα;
Ο καιρός γύρισε.
Δεν έχει αρκετό φρέσκο χιόνι.
Αν οι Ξένοι βρουν τα ίχνη μας, θα τα ακολουθήσουν στο Μιλέλε.
Ζάζου, μόνο εσύ μπορείς να βοηθήσεις.
Είσαι σίγουρος γι' αυτό;
Εγώ σκεφτόμουν
ότι ο Ραφίκι με το ραβδί του…
Ζάζου, με τα φτερά σου
να καλύπτεις τις πατημασιές μας
για να μην αφήνουμε ίχνη.
Ε, μπορείς να το κάνεις αυτό.
Ναι.
Μάλιστα, έχεις δίκιο. Αναλαμβάνω.
Εντάξει. Έχω αντίπαλο ένα παγωμένο βουνό.
Ένας βούκερος που ανέλαβε να σώσει το μέλλον…
Μαμά!
Στο καλό, είναι παγωμένο.
Τώρα τι συμβαίνει;
Δεν πρέπει να σταματάμε.
Με κάποιο τρόπο, κάλυψαν τα ίχνη τους.
Στο χιόνι;
Δεν είναι δυνατόν.
Μεγαλειότατε, μπορεί να είναι οπουδήποτε.
Να τους βρείτε!
Τώρα.
Ζάζου, Ζάζου, Ζάζου
Ζάζου, Ζάζου!
Έχω μια αναφορά.
Οι Ξένοι έχουν χαθεί τελείως.
Συγχαρητήρια, Μουφάσα.
Καλή δουλειά, Ζάζου.
Ως συνήθως.
Ήξερα ότι θα τα κατάφερνες.
Τα καταφέραμε. Τα καταφέραμε.
Όχι, εσύ τα κατάφερες.
Σπουδαία σκέψη, Μουφάσα.
Με την τριβή μαθαίνουμε ο ένας απ' τον άλλον.
Ποιος θα τριφτεί στον Ζάζου;
Κανείς. Φεύγω τώρα.
Θα πάω μπροστά.
Εγώ είμαι δω, Ραφίκι.
-Ε. -Εγώ είμαι δω.
Χο μονάτε, Μουφάσα.
Ναι, εγώ είμαι δω.
Μουφάσα…
"Εγώ είμαι δω".
Κρυμμένος στις σκιές, με τον άνεμο, ελαφρύ πάτημα.
Ενδιαφέρουσα τεχνική κυνηγιού, Μουφάσα.
Πρέπει να φάμε κάτι πριν αρχίσουμε την κάθοδο.
Δυστυχώς, δεν υπάρχει τίποτα να κυνηγήσουμε εδώ.
Βλέπεις τον βράχο;
Μια μοσχογαλή ετοιμάζεται να βγει απ' τη φωλιά.
Φυσικά και μυρίζεις μοσχογαλή κρυμμένη στο χιόνι.
Εσύ, το λιοντάρι που μπορεί να κάνει τα πάντα.
Τι σημαίνει αυτό;
Σημαίνει ότι σε βλέπω, Μουφάσα.
Δεν καταλαβαίνω τι λες.
Αυτό το πιστεύω.
Επειδή, όσο έξυπνος κι αν είσαι,
βλέπεις τα πάντα εκτός από τον εαυτό σου.
Τι είναι αυτό;
Τι είναι αυτό, Σαράμπι;
Υπάρχει μια μοσχογαλή στο χιόνι ακριβώς εκεί που είπες.
Και μύρισες τους Ξένους στον άνεμο,
άρα εσύ μύρισες λουλούδια στη γούνα μου.
Το μάντεψα.
Μυρίζεις το λουλούδι από την κοιλάδα μου.
Όχι, δεν είναι δυνατόν.
Εσύ με έσωσες.
Με φύλαξες στο ποδοβολητό, με παρηγόρησες.
Όχι, ο Τάκα το έκανε.
"Εγώ είμαι δω, Σαράμπι".
-Εγώ προστατεύω αυτόν. -Εσύ ήσουν.
Είχα χαθεί στο νερό και με έσωσε ο αδερφός μου.
Το ένιωσα από την αρχή.
-Το αίμα του είναι το αίμα του βασιλιά. -Μουφάσα.
-Αυτό είναι το πεπρωμένο του. -Όχι!
Το πεπρωμένο του ήταν να σώσει εσένα.
Πες μου ότι είσαι εσύ.
Από τότε που εμφανίστηκες εσύ
Τρέχω να ξεφύγω Από κάτι που βαθιά μου νιώθω
Χειρότερο απ' τους φόβους
Επειδή σε κοιτάζω στα μάτια Και δεν μπορώ να κρυφτώ
-Σε διώχνω μακριά -Μη με διώχνεις μακριά
Μα τα συναισθήματα γυρίζουν Δυο φορές πιο δυνατά
-Δεν ξέρω τι να πω -Ξέρεις ακριβώς τι να πεις
Αλλά είμαι εκεί που ανήκω εγώ
Όπως ξέρεις πού να πας
-Δεν ξέρω -Ο τρόπος που κινείσαι, που κοιτάς
-Με βλέπεις -Όπως νιώθεις όταν κοντά μου περπατάς
-Στο πλευρό μου -Άλλο μην κρύβεσαι από μένα
Πες μου ότι είσαι εσύ Ξέρω πως είσαι εσύ
Τι να πω; Πού να πάω;
Πώς ξέρω ότι νιώθεις το ίδιο;
Πες μου ότι είσαι εσύ Ξέρω πως είσαι εσύ
Ήσυχα και χαμηλά, νιώθω χαλαρά Σου λέω πως είμαι εγώ
Όπου κι αν γυρνώ
Δεν θέλω τους άλλους να κουράζω
Όποτε βρίσκω σπιτικό
Κάτι πάντα γίνεται και το σπίτι χάνω
Μα έχεις δει τι έχω δει
-Σε βλέπω -Καθώς καθοδηγείς
Με μια δύναμη που είναι λαμπερή
Βαδίζεις σαν βασίλισσα Βασίλισσα αληθινή
Μην αφήσεις τίποτα Να με πάρει μακριά σου
Πες μου ότι είσαι εσύ Ξέρω πως είσαι εσύ
Πες το ξανά, πες το ξανά
Πες μου πως θα 'μαστε πάντα μαζί
-Πες μου ότι είσαι εσύ -Ξέρω πως είσαι εσύ
Πες το ξανά, πες το ξανά
Πες μου πως θα 'μαστε μαζί
-Όπως ξέρεις πού να πας -Τώρα ξέρω
-Ο τρόπος που κινείσαι, που κοιτάς -Εσένα βλέπω
Όπως νιώθεις όταν κοντά μου περπατάς
Στο πλευρό μου, στο πλευρό μου
Πες το ξανά, πες το ξανά, πες το ξανά
Πες ότι ο κόσμος δεν θα ανακατευτεί
Πες το ξανά, πες το ξανά
Λέξεις που χαϊδεύουν το αφτί
Πες το ξανά, πες το ξανά
Άνοιξε τα μάτια σου και πάμε
Ξέρω ότι είσαι εσύ
Αδερφέ μου, ξέρεις ότι την αγαπώ
Εκείνη είναι το άλλο μου μισό
Σου έσωσα τη ζωή
Και με ξεπληρώνεις έτσι;
Τι να κάνω; Τι σημαίνει αυτό;
Πώς να ξεχάσω ό,τι είδαν τα μάτια μου;
Αυτός ήταν αίμα μου Εκείνη βασίλισσά μου
Τώρα χάθηκαν τα πάντα και…
"Πες της ότι είσαι εσύ! Ξέρει ότι είσαι εσύ!"
Τι είπες σ' εκείνη; Τι έκανες, τι;
Είναι η σειρά μου Έπρεπε να ήταν δική μου, χα!
Οι πρόγονοι με περιγελούν…
Τι θα λέγαν; Ο πατέρας έφυγε
Δύναμη για να προχωρήσω μού 'δωσε
Δεν σ' εμπιστευόταν!
Ήξερε ότι θα με πρόδιδες έτσι;
Όταν πνιγόσουν, εγώ σε τράβηξα έξω
Σου έδωσα ζωή Και το χρωστάς σ' εμένα!
Τώρα εγώ πνίγομαι Προσπαθώντας να ξεφύγω
Προσπαθώ να ξεφύγω Από τα περασμένα
Από αδερφό έμεινα ορφανός
Τέλειωσε και πάει
Το μόνο που έχω τώρα είναι η ντροπή Και οργή που δεν μπορώ…
Να…
Διώξω
Η δολιότητα είναι εργαλείο για έναν μεγάλο βασιλιά.
Δεν υπήρχαν πολλά να φας σε αυτό το βουνό…
μέχρι τώρα.
Πες μου, πώς καλύψατε τα ίχνη σας στο χιόνι;
Μας βοήθησε ένα πουλί.
Ένα πουλί βοηθάει λιοντάρια;
Όπως θα σας βοηθήσω κι εγώ.
Εσύ θα μας βοηθήσεις;
Λες να θέλουμε βοήθεια από έναν πληγωμένο δειλό;
Μπορεί να έχω αίμα βασιλιά,
αλλά ο Μουφάσα σκότωσε τον γιο σου.
Ο Μουφάσα
σε παγίδεψε εδώ πάνω
και σε ξεγέλασε κάθε στιγμή.
Τώρα θα σε οδηγήσω σε αυτόν και στο Μιλέλε.
Μιλέλε!
Το Μιλέλε είναι ένα όνειρο, ένα όραμα για τα λιονταράκια.
Αυτό πες το στον πίθηκο.
Τους οδηγεί εκεί.
Για δες.
Μια αγέλη πεινασμένων λύκων
που σκαρφαλώνουν ένα βουνό.
Δεν βρίσκουν ίχνη.
Μόνο μια ευκαιρία εκδίκησης.
Εγώ!
Εκδίκηση…
Και ο πατέρας σου;
Εξαιτίας του Μουφάσα…
δεν έχω πατέρα.
Αυτός το έκανε.
Ναι.
Εσύ έχασες έναν πατέρα…
κι εγώ έναν γιο.
Τάκα, θα έρθεις μαζί μας;
Μαζί, θα πάρουμε κι οι δύο την εκδίκησή μας.
Θα είναι ευχαρίστησή μου…
Βασιλιά.
Τάκα!
Τάκα, πού ήσουν;
Κυνηγούσα.
Δεν βρήκα τίποτα,
αλλά δεν είμαι τόσο καλός όσο εσύ.
Ή όσο η μητέρα μου.
-Έχω κάτι που πρέπει να σου πω. -Όχι.
Υπάρχει κάτι που εγώ πρέπει να σου πω.
Θέλω να σε ευχαριστήσω.
Κράτησες το λόγο σου στην Έσε και τον Ομπάσι.
-Τάκα… -Με έσωσες, Μουφάσα.
Κι εγώ…
δεν θα ξεχάσω ποτέ τι έκανες, αδερφέ μου.
Παιδιά! Βρήκα τρόπο να κατεβούμε από εκείνες τις κορυφές.
Είπα κάτι κακό;
Ε, Ραφίκι;
Ναι.
Πλησιάζουμε το πεπρωμένο, Μουφάσα.
Οπότε, η γη πρέπει να τρέμει.
Τώρα είμαι εκατό εκατομμύρια τοις εκατό σίγουρος ποιος είναι ο Τάκα.
Μίλα ειλικρινά. Εγώ είμαι;
Σε περίπτωση που ξέχασες, δεν είμαστε στην ιστορία.
Και παίζει η μοσχογαλή.
-Ίσως μας βάλουν στο θεατρικό. -Μην το αναφέρεις ξανά.
Πήγα να το δω.
Είμαι μια μαριονέτα από κάλτσα.
Πήγες και δεν με πήρες μαζί;
Ραφίκι, ο Μουφάσα και η Σαράμπι είναι ερωτευμένοι;
Ερωτευμένοι;
Ακούγεται αηδιαστικό και δεν το σκέφτομαι ούτε το θέλω.
Τι θα τους κάνει ο Τάκα;
Μικρή, ράγισε η καρδιά του Τάκα.
Και τώρα η παγίδα του στήθηκε.
Μουφάσα. Βλέπεις;
Δεν το πιστεύω.
Η άλλη πλευρά του φωτός.
Σπίτι.
Μιλέλε.
Δεν το πιστεύω.
Το βρήκαμε. Βρήκαμε το Μιλέλε.
Ναι.
Το βρήκες, αδερφέ. Πάντα τα καταφέρνεις.
Ραφίκι.
Αυτό είναι το δέντρο των οραμάτων σου.
Έχω δει αυτό το δέντρο πολλές φορές
και σε κάθε όραμα, υπήρχε πάντα ένας αδερφός
που στεκόταν εδώ.
Δεν είναι κανείς εδώ, Ραφίκι,
και ήρθες εδώ για να βρεις τον δίδυμό σου.
Μου τον πήραν πριν πολύ καιρό.
Αυτό που είδα στα όνειρά μου ήταν ένας αδερφός.
Στεκόταν ακριβώς εδώ.
Ένας φίλος, συγγενής.
Εσένα είδα.
Τον αόρατο.
Είδα τον Μουφάσα.
Εμένα;
Ναι, εσένα.
Αδερφέ μου.
Μουφάσα.
Πώς ξέρετε ποιος είμαι;
Ξέρουμε ότι οι Ξένοι σάς κυνηγούν και φοβόμαστε ότι θα φέρετε κίνδυνο.
Όχι. Όχι. Καλύψαμε τα ίχνη μας.
Υπόσχομαι ότι το Μιλέλε είναι ασφαλές μέρος
και δεν θα το διακινδύνευα με τίποτα αυτό.
Μην τρέξετε.
Δεν έχετε τίποτα να φοβηθείτε.
Δεν ήρθαμε εδώ για εσάς.
Ήρθαμε για τον Μουφάσα.
Όχι, όχι. Πώς βρέθηκαν εδώ;
Μην τον αφήσετε να μας χωρίσει.
Δεν ωφελεί, Μουφάσα. Ο Κύκλος…
Ο Κύκλος έχει σπάσει.
Όχι!
Μουφάσα, τι κάνεις εκεί;
Θα πολεμήσω, θα τους δείξω ότι μπορούν κι αυτοί να πολεμήσουν.
Ραφίκι, βοήθησέ με να τους συγκεντρώσουμε.
Ναι, αδερφέ μου.
Υπάρχουν κι άλλα λιοντάρια εδώ.
Βρείτε τα.
Μετά χαράς, Μεγαλειότατε.
Μουφάσα, δεν είσαι μόνος.
Σειρά μου να είμαι βιαστική.
Εδώ τελειώνει το κυνήγι, Μουφάσα.
Χάρη στον αδερφό σου.
Άφησε ίχνη από νυχιές για ν' ακολουθήσουμε.
Έκανε συμφωνία για να σωθεί.
-Μας έδωσε αυτό το βασίλειο. -Πες ότι λέει ψέματα.
Μας ζήτησε να σκοτώσουμε τον αλήτη.
Τάκα, σε παρακαλώ!
Εγώ είμαι γιος βασιλιά.
Μα η Σαράμπι διάλεξε εσένα.
Όπως η μητέρα.
Όπως ο πατέρας μου.
Σε έσωσα και με πρόδωσες!
Τι έκανες;
Αδερφός σου είμαι, πολέμα μαζί μου!
Έκλεψες το πεπρωμένο μου.
Αυτό είναι το δικό σου.
Είναι δικός μας τώρα.
Τον γιο μου τον έλεγαν…
Σάτζου.
Σάτζου!
Όλα αυτά έπρεπε να ήταν δικά του.
Και τώρα θα τα κυβερνήσω χωρίς έλεος.
Αυτός είναι δικός μου.
Σας παρακαλούμε. Δεν μπορούμε να πολεμήσουμε μόνοι μας.
Δεν μπορούμε να κάνουμε κάτι.
Μας κυνήγησαν από τα εδάφη της αγέλης μας.
-Είναι πολύ δυνατοί. -Πολεμήστε μαζί μας.
Πολεμήστε για τα μικρά σας. Για το μέλλον σας.
Ποιο μέλλον; Μας πήραν όλα όσα είχαμε.
Και πάντα θα παίρνουν κι άλλα.
Είμαι ο Μουφάσα, ένας αλήτης χωρίς αγέλη,
κι όμως στέκομαι μπροστά σας.
Με το κεφάλι ψηλά.
Ξέρω ότι φοβάστε, αλλά πιστέψτε με.
Τίποτα δεν θα αλλάξει αν μείνουμε απομονωμένοι στις φυλές μας
χωρίς να νοιαζόμαστε για τη μοίρα των άλλων.
Γιατί να πολεμήσουμε στο πλάι σας;
Είναι δική σας μάχη.
Σήμερα ήρθαν για μας τα λιοντάρια, αλλά σας διαβεβαιώνω
καθώς τους αφήνετε να περπατούν ανάμεσά σας
συνωμοτούν για να ριχτούν σε εσάς αύριο.
Η ελπίδα ενός λιονταριού δεν αλλάζει τη μοίρα του Μιλέλε.
Δεν υπάρχει λιοντάρι μεγάλο σαν ελέφαντας, δυνατό σαν βόδι,
γρήγορο σαν τσιτάχ ή ψηλό σαν καμηλοπάρδαλη
που να πετάει και να ανιχνεύει μακριά
όσο οι γερανοί και τα γεράκια.
Δεν βλέπετε λοιπόν…
Κάθε πλάσμα έχει μια θέση στον Κύκλο της Ζωής.
Η ανάσα μου είναι και δική σας.
Ο αγώνας σας είναι και δικός μου.
Δεν θα προσκυνήσω το κακό, αλλά ούτε κι εσείς πρέπει.
Ο Μουφάσα έχει δίκιο.
Το Μιλέλε είναι το σπίτι μας.
Να πολεμήσουμε στο πλάι του Μουφάσα!
Μαζί θα σταθούμε δυνατοί για το Μιλέλε!
Έρχονται τα λιοντάρια!
Από αυτήν τη στιγμή,
ό,τι αγγίζει το φως, μου ανήκει.
Πρέπει να το πάρεις.
Μπάι μπάι.
Τα βάλατε με τον λάθος βούκερο!
Το γεύμα σερβιρίστηκε.
Κάντε πίσω! Είμαι πολύ εκπαιδευμένος και μερικές φορές…
Είναι τόσο ντροπιαστικό.
Έχω φτερά, ξέρεις.
Τάκα!
Τάκα, σε παρακαλώ. Σε παρακαλώ!
Μουφάσα.
Τολμάς…
να με προκαλείς;
Πήρες τον γιο μου.
Το μέλλον μου.
Τάκα, η στιγμή του θάρρους σου θα έρθει.
Αίμα για αίμα.
Σε παρακαλώ. Μην τον σκοτώσεις.
Δεν τον σκότωσα εγώ.
Εσύ τον σκότωσες.
Έρχονται.
Τα τελευταία λιοντάρια.
Ώρα για την εξόντωσή τους,
και θ' αρχίσουμε από τα μικρά.
Η γη θα τρέμει.
Επίθεση!
Μουφάσα.
Κλείσε τα μάτια σου…
και πες μου τι ακούς.
Τι αισθάνεσαι.
Μουφάσα!
Νίκησε τους Ξένους.
-Ο βασιλιάς του Μιλέλε! -Ο βασιλιάς του Μιλέλε!
Αυτός είναι; Ο βασιλιάς μας;
Υψηλότατε.
-Ο Βασιλιάς του Μιλέλε. -Ο Βασιλιάς του Μιλέλε.
Ο Βασιλιάς του Μιλέλε.
-Βασιλιά μου. -Υψηλότατε.
-Μεγαλειότατε. -Βασιλιά μου.
Νίκησε τον Κίρος!
-Βασιλιά μου. -Βασιλιάς;
Όχι, όχι, δεν είμαι βασιλιάς.
Σηκώστε τα κεφάλια.
Όχι. Εγώ απλώς… Όχι, όχι! Όχι άλλοι βασιλιάδες.
Είμαστε όλοι ένα. Σας παρακαλώ.
Σας παρακαλώ. Σηκώστε τα κεφάλια.
Μα, Μουφάσα…
εσύ τους ένωσες.
Τους βοήθησες να δουν μέσα τους αυτό που θεωρούσαν αόρατο.
Αυτό είναι ό,τι πιο βασιλικό.
Όχι, Ραφίκι.
Δεν είμαι βασιλιάς. Δεν έχω αίμα βασιλικό.
Δεν βλέπεις, αδερφέ μου;
Δεν έχει σημασία αυτό που ήσουν.
Σημασία έχει αυτό που έγινες.
Ο Βασιλιάς του Μιλέλε.
Αδερφέ μου…
κάτι όμορφο σε περιμένει.
Αληθινό είναι αυτό;
Μα δεν μπορεί.
Δεν μπορεί.
Μουφάσα.
Μα πώς γίνεται;
Είχα έναν γιο που τον έλεγαν Μουφάσα.
Μου τον πήρε μια μεγάλη πλημμύρα.
Μητέρα;
Δεν έπαψα να ελπίζω.
Να πιστεύω.
Γιε μου.
Ονειρευόμουν αυτήν τη στιγμή.
Και έγινε πραγματικότητα.
Ω, Μουφάσα.
Και ο πατέρας;
Πού είναι ο πατέρας;
Ζει μέσα σου τώρα.
Ζει μέσα σου.
Πάντα ονειρευόμουν ότι θα ήμασταν ξανά μαζί.
Και ήξερα ότι θα ήταν στο Μιλέλε.
Γιε μου.
Μουφάσα.
Μουφάσα, σε παρακαλώ, συγχώρεσέ με.
Πρέπει να τον εξορίσεις, κύριε.
Όσο είμαι βασιλιάς,
ο αδερφός μου θα έχει θέση εδώ.
Αδερφέ, είμαι τόσο…
Αλλά δεν θα ξαναπώ ποτέ
τ' όνομά σου.
Δεν μπορώ.
Δεν θέλω.
Τότε λέγε με Σκαρ.
Έτσι δεν θα ξεχάσω ποτέ τι έχω κάνει.
Σκαρ.
Μεγαλειότατε.
Καλώς ήρθες.
Μεγαλειότατε.
Λοιπόν, Μουφάσα…
βλέπω ότι η οικογένειά σου σε περίμενε τελικά στο Μιλέλε.
Ναι, Ραφίκι.
Ναι, με περίμεναν.
Ήρθε η στιγμή σου, Μουφάσα.
Ραφίκι, μακάρι να τον έβλεπα.
Μακάρι να γνώριζα τον παππού μου.
Όπως είπε ο Μουφάσα στον πατέρα σου,
κοίτα στον ουρανό, Κιάρα.
Οι μεγάλοι βασιλιάδες που πέρασαν θα είναι πάντα εκεί
και θα σε περιμένουν.
Δεν θέλω να φύγει, Ραφίκι. Δεν θέλω να τελειώσει.
Δεν βλέπεις, Κιάρα;
Ο Μουφάσα ζει μέσα σου.
Ζει μέσα σου.
Μπαμπά!
-Ραφίκι. -Ήταν απίστευτο.
-Ήταν τέλειο. -Καλύτερο δεν γινόταν.
Αλλά έχω μερικές παρατηρήσεις.
Προτάσεις. Αν θες τις δέχεσαι. Αλλά δέξου τες.
-Μπαμπά! -Κιάρα!
Κιάρα.
Μπαμπά.
Πού είναι η μαμά;
Αγάπη μου, υπάρχει κάτι που πρέπει να μάθεις.
Τι; Έπαθε κάτι η μαμά;
Μωρό μου, εδώ είμαι και είμαι καλά.
Πού είχες πάει;
Κιάρα,
αυτός είναι ο καινούριος σου αδερφός.
Αδερφός;
Έχω αδερφό;
Γεια σου. Είμαι η Κιάρα. Θα σε φροντίζω εγώ.
Για πάντα.
Μικρέ…
θα σου πω μια ιστορία.
Μια ιστορία για έναν μεγάλο βασιλιά.
ΜΟΥΦΑΣΑ: Ο ΒΑΣΙΛΙΑΣ ΤΩΝ ΛΙΟΝΤΑΡΙΩΝ
Απόδοση: Γιώργος Λυκούδης